**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Šesnaeste redovne sjednice Narodne skupštine Republike Srpske,**

**održane 28. aprila i 11. maja 2021. godine**

Šesnaesta redovna sjednica Narodne skupštine Republike Srpske održana je 28. aprila i 11. maja 2021. godine u Banjoj Luci.

Predsjednik Narodne skupštine Republike Srpske Nedeljko Čubrilović (u daljem tekstu: predsjednik) otvorio je zasjedanje Šesnaeste redovne sjednice i konstatovao da postoji kvorum i da su odsustvo sa sjednice najavili narodni poslanici Narodne skupštine Republike Srpske (u daljem tekstu: poslanici): Branko Butulija, Mirela Kajkut Zeljković, Milan Švraka, Nedeljko Glamočak, Begija Smajić, Aleksandar Glavaš i Darko Babalj.

Na početku sjednice predsjednik je obavijestio prisutne da će se raditi jedan dan i da će *dan za glasanje* biti na kraju istog.

Predsjednik je zamolio prisutne da poštuju mjere koje je preporučio Institut za javno zdravstvo Republike Srpske.

U skladu sa članom 127 Poslovnika Narodne skupštine Republike Srpske Klub poslanika SNSD podnio je zahtjev za promjenu redoslijeda tačaka dnevnog reda, i to tako da se tačke predloženog dnevnog reda: 3. Pokretanje inicijative za razgovor i dijalog između strana Republike Srpske i Federacije Bosne i Hercegovine, kao i tri konstitutivna naroda Srba, Hrvata i Bošnjaka o mogućim rješenjima za Bosnu i Hercegovinu – na prijedlog Kluba poslanka SNSD i 4. Razmatranje pisma visokog predstavnika u Bosni i Hercegovini, od 27. 1. 2021. godine, upućeno predsjedniku Narodne skupštine i klubovima poslanika u Narodnoj skupštini Republike Srpske, zamijene sa tačkama 10. i 11.

***Prijedlog Kluba poslanika SNSD usvojen je sa 59 glasova ''za'', nijednim ''protiv'' i nijedan poslanik se nije ''uzdržao''od glasanja.***

Drugih prijedloga za izmjenu ili dopunu dnevnog reda nije bilo.

Poslanici su usvojili

**DNEVNI RED**

1. Poslanička pitanja i odgovori – Aktuelni čas;
2. Izbor predsjednika Ustavnog suda Republike Srpske – prijedlog predsjednika Republike;
3. Prijedlog zakona o sticanju statusa samostalnog umjetnika i samostalnog stručnjaka u kulturi;
4. Nacrt zakona o strateškom planiranju i upravljanju razvojem u Republici Srpskoj;
5. Nacrt zakona o izmjenama i dopunama Zakona o tržištu hartija od vrijednosti;
6. Izvještaj o realizaciji Dugoročnog programa razvoja osnovnih geoloških istraživanja Republike Srpske za period od 2018. do 2020. godine;
7. Godišnji izvještaj Ombudsmana za djecu za 2020. godinu;
8. Godišnji izvještaj o rezultatima aktivnosti Institucije ombudsmana za ljudska prava Bosne i Herecegovine za 2020. godinu;
9. Informacija o obavezama koje za Bosnu i Hercegovinu i Republiku Srpsku proističu iz procesa pridruživanja Evropskoj uniji sa pregledom mjera i aktivnosti realizovanih tokom 2020. godine;
10. Pokretanje inicijative za razgovor i dijalog između strana Republike Srpske i Federacije Bosne i Hercegovine, kao i tri konstitutivna naroda Srba, Hrvata i Bošnjaka o mogućim rješenjima za Bosnu i Hercegovinu – prijedlog Kluba poslanika SNSD;
11. Razmatranje pisma visokog predstavnika u Bosni i Hercegovini, od 27. 1. 2021. godine, upućeno predsjedniku Narodne skupštine i klubovima poslanika u Narodnoj skupštini Republike Srpske;
12. Izbor i imenovanja;

*sa* ***62 glasa ''za'', jednim “protiv'' i nijedan poslanik se nije ''uzdržao''od glasanja.***

Zatim se prešlo na razmatranje tačaka dnevnog reda.

**Ad – 1: Poslanička pitanja i odgovori – Aktuelni čas**

Svoje učešće u okviru ove tačke dnevnog reda uzeli su poslanici: Perica Bundalo, Srđan Mazalica, Dušica Šolaja, Nataša Kulašinac, Goran Selak, Denis Šulić, Stevo Joksimović, Momčilo Antonić, Nebojša Vukanović, Valerija Lakić, Mara Milošević, Nataša Radulović, Marinko Dragišić, Gordana Vidović, Ranka Perić Romić, Miladin Stanić, Ljubiša Krunić, Spomenka Stevanović, Tomica Stojanović, Duško Ivić, Ivanka Marković, Kostadin Vasić, Željka Stojičić, Radenko Čupić, Igor Žunić, Dražen Vrhovac, Maksim Skoko, Dane Malešević i Mirko Sovilj.

**Ad – 2: Izbor predsjednika Ustavnog suda Republike Srpske – prijedlog predsjednika Republike**

U ime predlagača uvodno izlaganje podnijela je Đuka Huremović, generalni sekretar Kabineta predsjednika Republike.

U poslaničkoj raspravi učestvovali su: Nebojša Vukanović, Miladin Stanić, Perica Bundalo i Duško Ivić.

Zaključena je rasprava.

Završnu riječ po ovoj tački dnevnog reda dala je Đuka Huremović, generalni sekretar Kabineta predsjednika Republike.

*U* ***danu za glasanje***,28. aprila 2021. godine, poslanici su pristupili izjašnjavanju o Odluci o izboru predsjednika Ustavnog suda Republike Srpske.

***Džerard Selman izabran je za predsjednika Ustavnog suda Republike Srpske sa 48 glasova ''za'', 14 ''protiv'' i nijedan poslanik se nije ''uzdržao''od glasanja.***

**Ad – 3: Prijedlog zakona o sticanju statusa samostalnog umjetnika i samostalnog stručnjaka u kulturi**

U ime predlagača uvodno izlaganje podnijela je Natalija Trivić, ministar prosvjete i kulture.

U poslaničkoj raspravi učestvovala je Gordana Tešanović.

Zaključena je rasprava.

Završnu riječ po ovoj tački dnevnog reda dala je Natalija Trivić, ministar prosvjete i kulture.

*U* ***danu za glasanje***,28. aprila 2021. godine, poslanici su pristupili izjašnjavanju o Prijedlogu zakona.

***Zakon o sticanju statusa samostalnog umjetnika i samostalnog stručnjaka u kulturi usvojen je sa 54 glasa ''za'', nijednim ''protiv'' i 10 narodnih poslanika se ''uzdržalo'' od glasanja.***

**Ad – 4: Nacrt zakona o strateškom planiranju i upravljanju razvojem u Republici** **Srpskoj**

U ime predlagača uvodno izlaganje podnijela je Senka Jujić, ministar uprave i lokalne samouprave.

U poslaničkoj raspravi učestvovali su: Jelena Trivić, Milan Radović, Miladin Stanić, Nebojša Vukanović, Stevo Joksimović i Gordana Vidović.

Zaključena je rasprava.

Završnu riječ po ovoj tački dnevnog reda dala je Senka Jujić, ministar uprave i lokalne samouprave.

*U* ***danu za glasanje****,*28. aprila 2021. godine, poslanici su pristupili izjašnjavanju o Nacrtu zakona.

***Nacrt zakona o strateškom planiranju i upravljanju razvojem u Republici Srpskoj usvojen je sa 51 glasom ''za'', 13 ''protiv'' i nijedan poslanik se nije ''uzdržao'' od glasanja.***

**Ad – 5: Nacrt zakona o izmjenama i dopunama Zakona o tržištu hartija od vrijednosti**

U ime predlagača uvodno izlaganje podnijela je Snježana Rudić, pomoćnik ministra finansija.

U poslaničkoj raspravi učestvovala je Željka Stojičić.

Zaključena je rasprava.

Po ovoj tački dnevnog reda nije bilo završne riječi.

*U* ***danu za glasanje****,*28. aprila 2021. godine, poslanici su pristupili izjašnjavanju o Nacrtu zakona.

***Nacrt zakona o izmjenama i dopunama Zakona o tržištu hartija od vrijednosti usvojen je sa 50 glasova ''za'', 3 ''protiv'' i 9 narodnih poslanika se ''uzdržalo'' od glasanja.***

**Ad – 6: Izvještaj o realizaciji Dugoročnog programa razvoja osnovnih geoloških istraživanja Republike Srpske za period od 2018. do 2020. godine**

U ime predlagača uvodno izlaganje podnio je Cvjetko Sandić, zamjenik direktora Republičkog zavoda za geološka istraživanja Republike Srpske.

U poslaničkoj raspravi učestvovali su: Pero Petrović, Tomica Stojanović, Dragoslav Kabić i Kostadin Vasić.

Zaključena je rasprava.

Završnu riječ po ovoj tački dnevnog reda podnio je Cvjetko Sandić, zamjenik direktora Republičkog zavoda za geološka istraživanja Republike Srpske.

*U* ***danu za glasanje****,*28. aprila 2021. godine, poslanici su pristupili izjašnjavanju o Zaključku.

***Zaključak o usvajanju Izvještaja o realizaciji Dugoročnog programa razvoja osnovnih geoloških istraživanja Republike Srpske za period od 2018. do 2020. godine usvojen je sa 50 glasova ''za'', nijednim ''protiv'' i 13 narodnih poslanika se ''uzdržalo'' od glasanja.***

**Ad – 7:** **Godišnji izvještaj Ombudsmana za djecu za 2020. godinu**

U ime predlagača uvodno izlaganje podnijela je Dragica Radović, ombudsman za djecu Republike Srpske.

U poslaničkoj raspravi učestvovali su Gordana Vidović i Ivanka Marković.

Zaključena je rasprava.

Završnu riječ po ovoj tački dnevnog reda podnijela je Dragica Radović, ombudsman za djecu Republike Srpske.

*U* ***danu za glasanje****,*28. aprila 2021. godine, poslanici su pristupili izjašnjavanju o Zaključku.

***Zaključak o usvajanju Godišnjeg izvještaja Ombudsmana za djecu za 2020. godinu usvojen je sa 60 glasova ''za'', nijednim ''protiv'' i nijedan poslanik se nije ''uzdržao'' od glasanja.***

**Ad – 8: Godišnji izvještaj o rezultatima aktivnosti Institucije ombudsmana za ljudska prava Bosne i Herecegovine za 2020. godinu**

U ime predlagača uvodno izlaganje podnio je Ljubinko Mitrović, ombudsman za ljudska prava Bosne i Hercegovine.

U poslaničkoj raspravi učestvovao je Nebojša Vukanović.

Zaključena je rasprava.

Završnu riječ po ovoj tački dnevnog reda podnio je Ljubinko Mitrović, ombudsman za ljudska prava Bosne i Hercegovine.

*U* ***danu za glasanje****,*28. aprila 2021. godine, predsjednik je konstatovao da se Godišnji izvještaj o rezultatima aktivnosti Institucije ombudsmana za ljudska prava Bosne i Herecegovine za 2020. godinu, prima k znanju.

U ***danu za glasanje***, 28. aprila 2021. godine, odsutni su bili sljedeći narodni poslanici: Branko Butulija, Mirela Kajkut Zeljković, Milan Švraka, Nedeljko Glamočak, Begija Smajić, Aleksandar Glavaš, Igor Crnadak, Krsto Jandrić, Radovan Vuković, Milenko Vićanović, Sonja Karadžić Jovičević, Darko Babalj, Budimir Balaban, Goran Selak, Maksim Skoko, Milan Tubin i Dragan Čavić.

**Nastavak Šesnaeste redovne sjednice**

**Narodne skupštine Republike Srpske, održan 11. maja 2021. godine**

Predsjednik je otvorio nastavak Šesnaeste redovne sjednice i konstatovao da postoji kvorum, te da su odsustvo sa sjednice najavili narodni poslanici: Branko Butulija, Mirela Kajkut Zeljković, Sonja Karadžić Jovičević, Dragan Galić, Begija Smajić i Obren Marković.

Na početku sjednice predsjednik je obavijestio prisutne da će se raditi dok se ne apsolviraju preostale tačke dnevnog reda, a da će *dan za glasanje* biti po okončanju rasprave.

Predsjednik je zamolio poslanike da poštuju mjere koje je preporučio Institut za javno zdravstvo Republike Srpske.

U nastavku Šesnaeste redovne sjednice razmatrale su se preostale tačke usvojenog dnevnog reda, i to:

1. Informacija o obavezama koje za Bosnu i Hercegovinu i Republiku Srpsku proističu iz procesa pridruživanja Evropskoj uniji sa pregledom mjera i aktivnosti realizovanih tokom 2020. godine;
2. Pokretanje inicijative za razgovor i dijalog između strana Republike Srpske i Federacije Bosne i Hercegovine, kao i tri konstitutivna naroda Srba, Hrvata i Bošnjaka o mogućim rješenjima za Bosnu i Hercegovinu – prijedlog Kluba poslanika SNSD;
3. Razmatranje pisma visokog predstavnika u Bosni i Hercegovini, od 27. 1. 2021. godine, upućeno predsjedniku Narodne skupštine i klubovima poslanika u Narodnoj skupštini Republike Srpske;
4. Izbor i imenovanja.

**Ad – 9:** **Informacija o obavezama koje za Bosnu i Hercegovinu i Republiku Srpsku proističu iz procesa pridruživanja Evropskoj uniji sa pregledom mjera i aktivnosti realizovanih tokom 2020. godine**

U ime predlagača uvodno izlaganje podnio je Zlatan Klokić, ministar za evropske integracije i međunarodnu saradnju.

U poslaničkoj raspravi učestvovali su: Jelena Trivić, Srđan Mazalica, Gordana Vidović, Nebojša Vukanović, Boris Spasojević, Ivanka Marković, Igor Crnadak i Milorad Dodik, član Predsjedništva BiH iz reda srpskog naroda.

Zaključena je rasprava.

Završnu riječ po ovoj tački dnevnog reda podnio je Zlatan Klokić, ministar za evropske integracije i međunarodnu saradnju.

*U* ***danu za glasanje****,*11. maja 2021. godine, poslanici su pristupili izjašnjavanju o Zaključku.

***Zaključak o usvajanju Informacije o obavezama koje za Bosnu i Hercegovinu i Republiku Srpsku proističu iz procesa pridruživanja Evropskoj uniji sa pregledom mjera i aktivnosti realizovanih tokom 2020. godine***  **usvojen je sa *49 glasova ''za'', nijednim ''protiv'' i 3 narodna poslanika su se ''uzdržala'' od glasanja.***

**Ad – 10:** **Pokretanje inicijative za razgovor i dijalog između strana Republike Srpske i Federacije Bosne i Hercegovine, kao i tri konstitutivna naroda Srba, Hrvata i Bošnjaka o mogućim rješenjima za Bosnu i Hercegovinu – prijedlog Kluba poslanika SNSD**

U ime predlagača uvodno izlaganje podnio je Igor Žunić, predsjednik Kluba poslanika SNSD.

U poslaničkoj raspravi učestvovali su: Milorad Dodik, član Predsjedništva BiH iz reda srpskog naroda, u skladu sa članom 132, stav 1, tačka 5 Poslovnika za diskusiju su se prijavili: Miladin Stanić, Spomenka Stevanović, Senad Bratić, Duško Ivić, te Radovan Višković, predsjednik Vlade, Milan Radović, Jelena Trivić, Srđan Mazalica, Igor Crnadak, Boris Spasojević, Davor Šešić, Nedeljko Glamočak, Dalibor Stević, Budimir Balaban, Gordana Vidović, Nebojša Vukanović, Mirko Sovilj i Dražen Vrhovac.

Zaključena je rasprava.

Završnu riječ po ovoj tački dnevnog reda podnio je Igor Žunić, predsjednik Kluba poslanika SNSD.

*U* ***danu za glasanje****,*11. maja 2021. godine, poslanici su pristupili izjašnjavanju o zaključcima klubova poslanika SNSD, NDP-NPS, DEMOS, US, SP i samostalnog poslanika Nebojše Marića:

1. Narodna skupština Republike Srpske konstatuje da je od potpisivanja Opšteg okvirnog sporazuma za mir u BiH došlo do nedopustivog prekrajanja i kršenja Sporazuma, a naročito Aneksa IV, Ustava BiH.
2. Narodna skupština Republike Srpske konstatuje da je Republika Srpska ugovorna strana i da prava i obaveze Republike Srpske proističu iz međunarodnog ugovora – Opšteg okvirnog sporazuma za mir u Bosni i Hercegovini. Narodna skupština Republike Srpske naglašava da se BiH sastoji od dva entiteta, Republike Srpske i Federacije BiH, kao i tri konstitutivna naroda, Srba, Hrvata i Bošnjaka.
3. Narodna skupština Republike Srpske kao nosioce suvereniteta prihvata samo entitete i konstitutivne narode u BiH. Bilo kakvo nametanje suvereniteta izvan toga ima neustavan i antidejtonski karakter. Bosna i Hercegovina posjeduje ograničeni i izvedeni suverenitet koji se ogleda u djelovanju prema trećim državama. Unutrašnji suverenitet pripada Republici Srpskoj i Federaciji BiH.
4. Narodna skupština Republike Srpske konstatuje da je dejtonska struktura i ravnoteža u BiH narušena i da su konstitutivni narodi obespravljeni usljed neustavnog djelovanja dijela međunarodne zajednice u BiH.
5. Narodna skupština Republike Srpske konstatujući da je narušena dejtonska struktura BiH i nakon razmatranja i usvajanja *Inicijative za pokretanje razgovora i dijaloga između strana Republike Srpske i Federacije BiH, kao i tri konstitutivna naroda Srba, Hrvata i Bošnjaka o mogućim rješenjima za BiH*, poziva Federaciju BiH, kao stranu ugovornicu, na sveobuhvatan dijalog o trenutnom stanju u BiH i mogućim rješenjima vezanim za budućnost Republike Srpske i Federacije BiH.
6. Narodna skupština Republike Srpske konstatuje da strane u budućem sveobuhvatnom dijalogu treba da budu Republika Srpska i Federacija BiH i tri konstitutivna naroda, Srbi, Hrvati i Bošnjaci.
7. Narodna skupština Republike Srpske očekuje od Predsjednika Republike Srpske da obavijesti Federaciju BiH o zaključcima i stavovima Narodne skupštine, te da formira pregovarački tim za vođenje dijaloga sa Federacijom BiH, a u svrhu postizanja dogovora o budućnosti Republike Srpske i Federacije BiH. Predsjednik Republike treba da obavijesti Narodnu skupštinu o sprovedenim aktivnostima.
8. Narodna skupština Republike Srpske preporučuje Predsjedniku Republike Srpske da uvrsti u pregovarački tim predstavnike najviših organa vlasti Republike Srpske, predstavnike Republike Srpske u zajedničkim institucijama BiH, kao i predstavnike parlamentarnih stranaka u Narodnoj skupštini. Narodna skupština preporučuje da se u roku od 30 dana formira pregovarački tim za dijalog sa Federacijom BiH, kao i da se započnu aktivnosti za pokretanje dijaloga.
9. Narodna skupština Republike Srpske zadužuje Pregovarački tim da sačini operativni plan rada i da Narodnu skupštinu izvještava redovno o provedenim aktivnostima.
10. Ovi zaključci stupaju na snagu danom donošenja.

Zaključci su **usvojeni sa *47 glasova ''za'', nijednim ''protiv'' i 2 narodna poslanika su se ''uzdržala'' od glasanja.***

**Ad – 11:** **Razmatranje pisma visokog predstavnika u Bosni i Hercegovini, od 27. 1. 2021. godine, upućeno predsjedniku Narodne skupštine i klubovima poslanika u Narodnoj skupštini Republike Srpske**

Uvodno izlaganje podnio je predsjednik i pročitao usaglašene zaključke svih klubova poslanika, a koje su potpisali sljedeći predsjednici klubova: SNSD, NDP-NPS, DEMOS, DNS, US i SP.

Prijedlog Kolegijuma Narodne skupštine Republike Srpske, a u skladu sa članom 131, stav 1 Poslovnika, predsjednik je dao na izjašnjavanje da se o ovoj tački dnevnog reda ne otvara rasprava, koji je usvojen sa ***50 glasova ''za'', nijednim ''protiv'' i nijedan poslanik se nije ''uzdržao'' od glasanja.***

*U* ***danu za glasanje****,*11. maja 2021. godine, poslanici su pristupili izjašnjavanju o usaglašenim zaključcima:

1. Narodna skupština Republike Srpske konstatuje da je funkcija visokog predstavnika u BiH uvedena aneksom X Dejtonskog mirovnog sporazuma, koji je potpisala i Republika Srpska, te da visoki predstavnik ne može ni u kojem slučaju biti nadređen Republici Srpskoj.
2. Narodna skupština Republike Srpske odbacuje „bonska ovlašćenja“ i konstatuje da je visoki predstavnik izašao iz pravnog okvira svog djelovanja, koji je utvrđen Aneksom X Dejtonskog mirovnog sporazuma jer je protivustavno, nezakonito i bez ograničenja prisvojio zakonodavna, izvršna i sudska ovlašćenja, kršenjem osnovnih ljudskih prava i međunarodnih instrumenta za njihovu zaštitu, korišćenjem tzv. „bonskih ovlašćenja“. Takvo djelovanje visokog predstavnika je protivustavno i protivpravno.
3. Narodna skupština Republike Srpske odbacuje zahtjev visokog predstavnika i daje podršku odlukama koje je donio Odbor za obilježavanje 25. godišnjice postojanja i rada Narodne skupštine Republike Srpske (1991-2016).

Zaključci su **usvojeni sa *53 glasa ''za'', nijednim ''protiv'' i nijedan poslanik se nije ''uzdržao'' od glasanja.***

**Ad – 12: Izbor i imenovanje**

Predsjednik Komisije za izbor i imenovanje Radovan Vuković, podnio je izvještaje o:

* razmatranju prijedloga kandidata za razrješenje direktora Agencije za osiguranje Republike Srpske;
* razmatranju prijedloga kandidata za izbor vršioca dužnosti direktora Agencije za osiguranje Republike Srpske.

U poslaničkoj raspravi su učestvovali: Duško Ivić, Aleksandar Glavaš, Nedeljko Glamočak i Nebojša Vukanović.

Zaključena je rasprava.

Završnu riječ po ovoj tački dnevnog reda dao je Radovan Vuković, predsjednik Komisije za izbor i imenovanje.

*U* ***danu za glasanje***, 11. maja 2021. godine, poslanici su pristupili izjašnjavanju o odlukama:

* Odluka o razrješenju Slavena Dujakovića dužnosti direktora Agencije za osiguranje Republike Srpske usvojena je sa 4***7 glasova ''za'', 8 ''protiv'' i nijedan poslanik se nije ''uzdržao'' od glasanja.***
* Odluka o izboru Draženke Janjanin za vršioca dužnosti direktora Agencije za osiguranje Republike Srpske usvojena je ***sa 48 glasova ''za'', 4 ''protiv'' i 2 narodna poslanika su se ''uzdržala'' od glasanja.***

*U* ***danu za glasanje****,*11. maja 2021. godine, odsutni su bili sljedeći narodni poslanici: Obren Marković, Krsto Jandrić, Andrea Dorić, Savo Vulić, Goran Selak, Maksim Skoko, Milan Tubin, Dragan Galić, Darko Babalj, Branko Butulija, Nebojša Vukanović, Sonja Karadžić Jovičević, Miladin Stanić, Davor Šešić, Ivanka Marković, Milan Radović, Senad Bratić, Edin Ramić i Begija Smajić.

Ovim je okončan rad po dnevnom redu Šesnaeste redovne sjednice Narodne skupštine Republike Srpske.

U skladu članom 174, stav 10 Poslovnika, sastavni dio ovog zapisnika je stenogram od 304 stranice, tonski i video-zapis Šesnaeste redovne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Nebojša Zgonjanin Nedeljko Čubrilović***